החודש המסכם את שנת 2014 הוא למיטב זיכרוננו אחד מהחודשים העמוסים באירועים מוטוריים שנראו פה בשנים האחרונות. בשבוע שעבר היו מירוצי הראלי קרוס וראלי ספרינט בשישי ובשבת אירוע הדראג בבקעת הירדן. אתמול (שישי) נערך אירוע הג'ימקאנה הראשון מבין שלושה, כאשר שני האירועים הנוספים יתקיימו ביום שישי הבא וזה שאחריו. באירוע הג'ימקאנה שהיה היום השתתפו 39 נהגים שהתחרו בארבע קטגוריות שונות לפי סוג הרכב. הקטגוריות חולקו להנעה קידמית, הנעה אחורית, הנעה כפולה וקטגוריה פתוחה לבעלי צמיגי סמי סליקס וסליקס מלא.
בקטגורית ההנעה הקידמית, שהייתה הגדולה ביותר מבחינת כמות המתחרים השתתפו (על פי סדר ההזנקה) אייל כרמי (פיז'ו 106), משה אנגלברג (פיז'ו 106), חיים בלגיל (פיז'ו 106), אורון סוריאנו (פולקסוואגן קוראדו), משה ריימונד (סיאט איביזה קופרה), עידן זהר (הונדה סיוויק טייפ R), שחר תמם (פיאט בראבו), פיליפ רוזין (פיז'ו 306), גיא אמודי (מיני קופר S), ניר מי-פז (רנו מגאן RS CUP), עידן אברג'יל (פיז'ו 106), אדם זאבי (מיני קופר JCW), אלון כהן (סוזוקי סוויפט), ליורן אליאסי (פיז'ו 306), נדה אלחנטי (סיאט איביזה קופרה), עופר פלג (רנו קליאו RS), גיא ברמן (אאודי TT), אורן מזור (פיז'ו 106) ודני פיסטינר (פולקסוואגן גולף GTI).
סוף סוף, אחרי שעברה יותר משנה מאז המירוץ האחרון בדלתון קיבלנו מירוץ ג'ימקאנה, והפעם במשמר דוד. הספורטאים, המארגנים וכל מי שעזר וסייע הראה שאפשר גם אחרת, אפשר ליהנות מאירוע מסודר ומתוקתק בתקציב מזערי. לא מעט שעות אחרי, האדרנלין והמחשבות עדיין באמפי במשמר דוד, הראש מחשב איפה אפשר היה לקזז עוד מאית השניה, איפה היה צריך לתת קצת יותר ברקס ואיפה קצת יותר גז. כבוד גדול לכל הנהגים שהגיעו, נשמעו להוראות המארגנים וניהלו קרבות ספורטיביים על המסלול, בדיוק כמו שצריך. אני כבר לא יכול לספור את הימים עד לאירוע הבא, לנסות להשתפר, להוציא מהאוטו עוד קצת, להוציא מעצמי עוד טיפה. היה פשוט כיף.
בקטגוריית ההנעה האחורית השתתפו דקל נער (הונדה S2000), שרון ספיבק (מאזדה מיאטה), גנאדי סורוצ'אן (פורשה בוקסטר), שלומי שביב (ב.מ.וו 135M), אופיר אלחנטי (מאזדה מיאטה), ירון תייר (הונדה S2000), איליה סוולקין (פורשה 911), איתי אלון (מאזדה מיאטה), עזרא רפאל (הונדה S2000), נדב ירון (סובארו BRZ), פיליפ סאסי (ב.מ.וו M3) וגבריאל בוזגלו ( ב.מ.וו MH1 400).
בקטגורית ההנעה הכפולה השתתפו סטס גולדברג (סובארו אימפרזה STI), אלכסנדר בובילוב (סובארו אימפרזה STI), אמיר בקשי (ניסאן GTR), דודי איטח (סובארו B3 STI), שירן ששון ((סובארו B3 STI) ופנחס יריצ'ובר (סובארו אימפרזה STI). אליהם הצטרפו בקטגוריה הפתוחה עופר קאשי (מצובישי לאנסר איוולושיין), ערן גומר (מצובישי לאנסר איוולושיין) ומוטי נתן (ניסאן 370Z).
המירוץ נערך בשלושה מקצים, כאשר המקצה הראשון הכיל את מתחרי קטגוריית ההנעה הקדמית והמקצה השני הכיל את מתחרי שאר הקטגוריות. כל מקצה הורכב משתי הקפות חימום לטובת למידת תוואי המסלול ושלוש הקפות למדידת זמנים. בסוף שני המקצים עלו מנצחי ארבעת הקטגוריות למקצה "אלוף האלופים" בו קיבלו הקפה אחת בכדי לקבוע מי יכותר בתואר.
בקטגורית ההנעה הקדמית למקום השלישי הגיע גיא אמודי, למקום השני הגיע ניר מי-פז ובמקום הראשון זכה עידן אברג'יל. בקטגוריית ההנעה האחורית למקום השלישי הגיע שרון ספיבק, למקום השני הגיע עזרא רפאל ובמקום הראשון זכה ירון תייר. בקטגוריית ההנעה הכפולה למקום השלישי הגיע אמיר בקשי, למקום השני הגיע דודי איטח ובמקום הראשון זכה שירן ששון. בקטגוריה הפתוחה הגיע מוטי נתן למקום השלישי, ערן גומר הגיע למקום השני ובמקום הראשון זכה עופר קאשי. במקצה אלוף האלופים זכה ירון תייר.
האירוע לכשעצמו היה אירוע מופתי, שיכול בהחלט להוות דוגמה לאירועים המוטוריים הבאים בארץ, עם רמת סדר וארגון גבוהה ביותר, עמידה מרשימה בלוחות הזמנים והתנהגות למופת של כל המשתתפים. יש לציין כי אירוע זה אורגן ע"י הנהגים וחלק גדול מהמימון לאירוע אף הגיע מהם. כולנו תקווה כי נמשיך לראות אירועים מוטוריים ברמה הזו ואלוי אף נגיע ליום בו יציע עם קהל לא יהיה מילה גסה.